sagorsarker/bangla-wikipedia huggingface dataset:
কাস্পিয়ান বাঘ

কাস্পিয়ান বাঘ বিভিন্ন নামে পরিচিত যেমন, পারস্য বাঘ, তুরানিয়ান বাঘ, মাজান্দারান বাঘ অথবা হ্যারিকেনীয়ান বাঘ। ককেশাস, ইরাক, আফগানিস্তান, তুরস্ক, মঙ্গোলিয়া, কাজাখস্তান, কিরগিজিস্তান, তাজিকিস্তান, তুর্কমেনিস্তান, ইরান ও সোভিয়েত ইউনিয়নের দক্ষিণ প্রদেশে দেখা যেত। এখন এই বাঘের অস্তিত্ব সন্দেহজনক। ১৯৫০ সালে এই বাঘকে বিলুপ্ত ঘোষণা করার পরও এই বাঘের দেখা পাওয়া গেছে বলে জানা যায়। বিশেষত তুরস্কদেশে ১৯৯০ সালে অবধি এই বাঘের শিকার হয়েছে বলে জানা যায়। সাইবেরিয়ার বাঘ ও এই বাঘের জিনবৈচিত্রে সামান্য ভিন্নতা রয়েছে। মনে করা নিকট অতীতে এই জীব সাইবেরিয়ার বাঘ থেকে স্বতন্ত্র প্রজাতি রুপে আবির্ভূত হয়েছে।
এই বাঘ আকারে সাইবেরিয়ার বাঘ এর মত বা একটু বড় ছিল।এই বাঘের স্ত্রীটির আকার ছিলো ৮১-৯৫ সে.মি.এবং পুরুষটির আকার ছিলো ৯০-১১০ সে.মি.।এই বাঘের পুরুষটির ওজন ছিলো ২০০-২৪০ কেজি এবং স্ত্রীটির ওজন ছিলো ১৭০-২১০ কেজি।
অন্যান্য বাঘের মত এই বাঘও বিভিন্ন তৃণভোজী জীব শিকার করত। পশুপালনের বিপদ মনে করে এই বাঘের ব্যাপক শিকার হয়। যা এই বাঘকে বিলুপ্তির পথে ঠেলে দেয়।
ফেনেক শেয়াল

ফেনেক শেয়াল বা মরু শেয়াল এক ধুরনের ছোট ক্রেপাসকুলার প্রাণী। সাহারা মরুভূমিতে এই শেয়াল পাওয়া যায়। উত্তর আফ্রিকার জলহীন অঞ্চলে এটি অভিযোজিত হয়েছে। এই প্রাণী পোষ মানে। এই শেয়াল আলজেরিয়ার জাতীয় প্রাণী।এই প্রাণীর আয়ু ১২ বছর। এই প্রাণী ঈগল পেচার শিকার হয়।
এর ওজন ১ কেজির মত। এটি ৮ ইনচি লম্বা।
এই প্রাণী সর্বভুক।
এই প্রাণী জানুয়ারীর দিকে মিলিত হয়। জন্ম হয় মার্চের দিকে।
দামোদর ভ্যালি কর্পোরেশন

দামোদর ভ্যালি কর্পোরেশন (সংক্ষেপে ডিভিসি) স্বাধীন ভারতের প্রথম বহুমুখী নদী উপত্যকা প্রকল্প। ১৯৪৮ সালের ৭ জুলাই ভারতীয় গণপরিষদের একটি আইন বলে (Act No. XIV of 1948) এই কর্পোরেশন স্থাপিত হয়। মার্কিন যুক্তরাষ্ট্রের টেনেসি ভ্যালি অথরিটির আদলে দামোদর ভ্যালি কর্পোরেশন গড়ে ওঠে। ভারতের তৎকালীন প্রধানমন্ত্রী জওহরলাল নেহেরু, পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় ও বিহারের তৎকালীন মুখ্যমন্ত্রী শ্রীকৃষ্ণ সিনহার ব্যক্তিগত উদ্যোগে এই প্রকল্প গড়ে উঠেছিল।
প্রথম দিকে ডিভিসির মূল উদ্দেশ্য ছিল বন্যা নিয়ন্ত্রণ, সেচ, বিদ্যুৎ উৎপাদন ও সরবরাহ, পরিবেশ সংরক্ষণ, বনসৃজন এবং ডিভিসি প্রকল্পের আওতাধীন অঞ্চলে বসবাসকারী মানুষদের আর্থ-সামাজিক উন্নতি। বিগত কয়েক দশকে বিদ্যুৎ উৎপাদন ডিভিসিতে অত্যধিক গুরুত্ব পেলেও বন্যা নিয়ন্ত্রণ ও সেচব্যবস্থায় এই সংস্থার গুরুত্বপূর্ণ অবদানের কথাও অনস্বীকার্য।
১৯৫৩ সালে প্রকল্পের অধীনে তিলাইয়াতে দামোদর নদের উপনদী বরাকর নদের উপর একটি বাঁধ নির্মাণ করা হয়। ১৯৫৫ সালে কোনারে দামোদরের অপর উপনদী কোনার নদ-এর উপর দ্বিতীয় বাঁধটি নির্মিত হয়। ১৯৫৭ সালে মাইথনে বরাকর নদের উপর এবং ১৯৫৯ সালে পাঞ্চেতে দামোদর নদের উপর আরও দুটি বাঁধ নির্মিত হয়। শেষোক্ত দুটি বাঁধই দুই নদীর মিলনস্থল থেকে মোটামুটি আট কিলোমিটার উজানে নির্মিত হয়েছিল। এই চারটি বাঁধই ডিভিসির নিয়ন্ত্রণাধীন প্রধান বাঁধ। ১৯৫৫ সালে দুর্গাপুরে দামোদর নদের উপর নির্মিত হয় দুর্গাপুর বাঁধ। এই বাঁধ থেকে নদীর দুই ধারে অবস্থিত অন্যান্য খাল ও নদীগুলিতে জল সরবরাহ করা হয়ে থাকে। ১৯৭৮ সালে বিহার সরকার (তখনও ঝাড়খণ্ড রাজ্য গঠিত হয়নি) ডিভিসির নিয়ন্ত্রণের বাইরে তেনুঘাটে একটি বাঁধ নির্মাণ করেছিলেন।
তিলাইয়া, মাইথন ও পাঞ্চেতে জলবিদ্যুৎ উৎপাদন কেন্দ্র রয়েছে। মাইথন ভারতের প্রথম ভূগর্ভস্থ জলবিদ্যুৎ উৎপাদন কেন্দ্র। এছাড়া বোকারো, চন্দ্রপুরা, দুর্গাপুর ও মেজিয়ায় ডিভিসির তাপবিদ্যুৎ উৎপাদন কেন্দ্র রয়েছে।
উচ্চ দামোদর উপত্যকায় অবস্থিত ঝাড়খণ্ডের হাজারিবাগ, কোডারমা, গিরিডি, ছাতরা, ধানবাদ ও বোকারো জেলার সম্পূর্ণাংশ ও পালামৌ, রাঁচি, লোহারদাগা ও দুমকা জেলার কিয়দংশ এবং নিম্ন দামোদর উপত্যকায় অবস্থিত পশ্চিমবঙ্গের বর্ধমান ও হুগলি জেলার সম্পূর্ণাংশ ও পুরুলিয়া, বাঁকুড়া ও হাওড়া জেলার কিয়দংশ ডিভিসি প্রকল্পের আওতাধীন; এই সমগ্র অঞ্চলের আয়তন ২৪,২৩৫ বর্গকিলোমিটার।
দামোদর ভ্যালি কর্পোরেশনের প্রধান কার্যালয় কলকাতায় অবস্থিত।
র‌্যাংকসটেল

‌র‍্যাংকসটেল () বাংলাদেশের একটি বেসরকারী ল্যান্ডফোন সেবাদাতা প্রতিষ্ঠান। বাংলাদেশ টেলিযোগাযোগ নিয়ন্ত্রণ কমিশনের সর্বশেষ তথ্য অনুযায়ী (ডিসেম্বর, ২০০৯) র‍্যাংকসটেলের গ্রাহক সংখ্যা ২৭৪.৮৯৫ হাজার
র‍্যাংগস গ্রুপের একটি অঙ্গসংস্থান হিসেবে ২০০৫ সালের ১৪ই এপ্রিল র‍্যাংকসটেল এর সুচনা। ২০০৭ এর ৯ই সেপ্টেম্বর এই প্রতিষ্ঠানটি নেশনওয়াইড পিএসটিএন লাইসেন্স অর্জন করে। 
প্রযুক্তি: CDMA 2000 1X 
তরঙ্গ: ৮০০ মেগাহার্টজ
+৮৮০ ৪৪ রররররররর
+৮৮০ - আন্তর্জাতিক গ্রাহক সংযোগ কোড (International Subscriber Dialling Code)
৪৪ - র‌্যাংকসটেলের জন্য বাংলাদেশ টেলি যোগাযোগ রেগুলেটরি কমিশনের বরাদ্দকৃত কোড। দেশীয় সংযোগের ক্ষেত্রে +৮৮ বাদ দেবার কারণে সাধারণ নিয়মে এই কোড হলো - ০৪৪
র বিভাগ ভিত্তিক আঞ্চলিক কোড
র হতে র গ্রাহক নির্দেশক সংখ্যা
আরি প্রদেশ

আরি তুরস্কের পূর্বসীমান্তে অবস্থিত একটি প্রদেশ। এই প্রদেশের পূর্বে ইরান, উত্তরে কার্স, উত্ত-পশ্চিমে এরযুরুম, দক্ষিণ-পশ্চিমে বিতলিস, দক্ষিণে ভান এবং উত্তর-পূর্বে ইদির প্রদেশ অবস্থিত। আরি প্রদেশের আয়তন ১১,৩৭৬ বর্গ কিলোমিটার এবং জনসংখ্যা ৫৭১,২৪৩। এই প্রদেশের রাজধানী আরি, সমুদ্রপৃষ্ঠ থেকে যার উচ্চতা ১,৬৫০ মিটার।
আরি প্রদেশের নাম তুরস্কের সর্বোচ্চ পর্বত আরারাত পর্বতের নামে নামকরণ করা হয়েছে। এই প্রদেশ থেকে আরারাত পর্বতে আরোহণ করা যায়। এই পর্বতটি আর্মেনিয়া, ইরান, জর্জিয়া এবং আজারবাইজান থেকেও দেখা যায়। পর্বতটির নিকটবর্তী শহর হল দোয়ুবেয়াজিত।
আরি প্রদেশের ৪৬% পর্বতসমৃদ্ধ, ২৯% সমতল, ১৮% মালভূমি এবং ৭% তৃণভূমি। আরারাত পর্বত ছাড়াও এই প্রদেশে ৩০০০ মিটারের বেশি উচ্চতার অনেক পর্বত রয়েছে। এখানকার সমতল ভূমি অত্যন্ত উর্বর এবং তা পশু চারণের জন্য ব্যবহৃত হয়। আরি প্রদেশে তাপমাত্রা অত্যন্ত শীতল, এমনকি শীতকালে তাপমাত্রা -৫২ ডিগ্রী সেলসিয়াসের নিচে থাকে।
আরি প্রদেশ নিম্নোক্ত জেলাসমূহ নিয়ে গঠিতঃ
আরি (তুরস্ক)

আরি তুরস্কের পূর্ব-সীমান্তে অবস্থিত আরি প্রদেশের প্রাদেশিক রাজধানী। এর পূর্ব নাম কারাকোসে বা কারাকিলিসে।
আরি তুরস্কের একটি দরিদ্র এবং অত্যন্ত ঠান্ডা শহর, অধিকাংশ মানুষ পশুচারণের মাধ্যমে জীবিকা নির্বাহ করে। খুব কম সংখ্যক ছাত্র বিশ্ববিদ্যালয় পর্যন্ত পড়ালেখা করতে পারে। এখানে বাল্যবিবাহ এখনও প্রচলিত রয়েছে। এখানে দশ বা ততোধিক সন্তানাদিবিশিষ্ট পরিবারও রয়েছে। শহরের অবকাঠামো অণুন্নত। স্থানীয় এমপি ফাতমা সালমান এই এলাকার পিতৃশাসিত সমাজব্যবস্থার অবসানের জন্য সরকারের প্রতি লিখিত আবেদন জানিয়েছে। শহরে কেবল নিত্য প্রয়োজনীয় জিনিসপত্রের দোকান এবং প্রাথমিক বিদ্যালয় বিদ্যমান।
বিনোদন বলতে কেবল গুটিকয়েক ক্যাফে রয়েছে যেখানে পুরুষ মানুষরা জমায়েত হয়ে চা, কফি পান করে এবং ধূমপান করে। শহরে কোন বার, সিনেমা থিয়েটার নেই। শহরের ৯০ কিলোমিটার দক্ষিণে আরারাত পর্বত অবস্থিত।
আমাসিয়া প্রদেশ

আমাসিয়া প্রদেশ তুরস্কের উত্তরাঞ্চলে অবস্থিত একটি প্রদেশ, যা ইয়েশিল নদীর তীরে কৃষ্ণ সাগর অঞ্চলে অবস্থিত। প্রদেশটির জনসংখ্যা ৩৫২,৪৫২ এবং আয়তন প্রায় ৫,৫২০ বর্গ কিলোমিটার।
প্রদেশটির রাজধানী আমাসিয়া। এই নাম মহাবীর আলেকজান্ডারের আমলের বিভিন্ন দলিলপত্রে খুঁজে পাওয়া যায়। বিখ্যাত গ্রিক দার্শনিক, ঐতিহাসিক স্ট্রাবো আমাসিয়া শহরে জন্মগ্রহণ করেন। উসমানীয় সাম্রাজ্যের সময় আমাসিয়া শহর অনেক মাদ্রাসার জন্য বিখ্যাত ছিল।
আমাসিয়া প্রদেশ কৃষ্ণ সাগরের অতি নিকটে সমুদপৃষ্ঠ থেকে অনেক উঁচুতে অবস্থিত। এখানকার জলবায়ু শুষ্ক এবং গ্রীষ্মকালে গরম এবং শীতকালে শীত অনুভূত হয়। এই প্রদেশের অর্থনীতি কৃষিভিত্তিক এবং আমাসিয়া আপেল চাষের জন্য তুরস্কের প্রদেশসমূহের মধ্যে সবচেয়ে উপযোগী। এছাড়া এখানে তামাক, পিচ ফল, চেরি এবং বিভিন্ন ফলের চাষ হয়।
আমাসিয়া প্রদেশ নিম্নোক্ত সাতটি জেলা নিয়ে গঠিতঃ
মার্কিন জনশুমারি দপ্তর

মার্কিন জনশুমারি দপ্তর যুক্তরাষ্ট্র সরকারের একটি দপ্তর যা জনশুমারি সংক্রান্ত কাজের জন্য দায়ী। এটি মার্কিন সরকারের বাণিজ্য মন্ত্রণালয়ের অধীন একটি দপ্তর। এই দপ্তর অন্যান্য রাষ্ট্রের জনপরিসংখ্যান এবং অর্থনীতি সংক্রান্ত তথ্যও সংগ্রহ করে।<ref name="USCB DOC-D1026 QVC Manual 01/03/09">USCB DOC-D1026 QVC Manual 01/03/09</ref> মার্কিন জনশুমারি দপ্তর দেশটির জনসংখ্যা এবং অর্থনীতি বিষয়ে অনেক গুরুত্বপূর্ণ তথ্য সরকারকে সরবরাহ করে। মার্কিন জনশুমারি দপ্তরের সবচেয়ে গুরুত্বপূর্ণ কাজ হল প্রতি দশ বছর পর পর যুক্তরাষ্ট্রে বসবাসকারী লোকের সংখ্যা গণনা করা। দপ্তরের পরিচালক যুক্তরাষ্ট্রের রাষ্ট্রপতি কর্তৃক নির্বাচিত হয়।
১৮৯০ সালের জনশুমারিই মার্কিন যুক্তরাষ্ট্রের প্রথম জনশুমারি যাতে ইলেকট্রনিক ট্যাবুলেটিং যন্ত্রের ব্যবহার হয়। এই যন্ত্রের আবিষ্কারক ছিলেন হারম্যান হলেরিথ। ১৯৪৬ সালে হলেরিথকে অর্থ প্রদানের খবর শুনে জন মশলি (প্রথম সাধারণ ব্যবহার উপযোগী কম্পিউটার এনিয়াক-এর উদ্ভাবক) মার্কিন জনশুমারি দপ্তরকে ইউনিভ্যাক কম্পিউটার ব্যবহারের জন্য এর উন্নয়নে অর্থ প্রদানের অনুরোধ করেন। ১৯৫১ সালে এই দপ্তর একটি ইউনিভ্যাক আই কম্পিউটার ক্রয় করে এবং তা গণনা ও হিসাব সংক্রান্ত কাজে ব্যবহার শুরু করে।
কাগজের ব্যবহার হ্রাস করা এবং বেতনের তালিকা তৈরির জন্য বরাদ্দ অর্থ হ্রাসের জন্য সর্বপ্রথম জনশুমারি দপ্তর ২০০৯ সালে ৫০০,০০০ হ্যান্ডহেল্ড কম্পিউটার ক্রয় করে। ধারণা করা হয় এর ফলে দপ্তরের প্রায় ১ বিলিয়ন ডলারেরও বেশি অর্থ সাশ্রয় হবে। ২০২০ সালের জনশুমারির জন্য দপ্তর আরও আধুনিক এবং শক্তিশালী কম্পিউটার প্রয়োগের কথা চিন্তা করছে। এর ফলে দপ্তরের সার্বিক প্রযুক্তি ব্যবস্থার ক্ষেত্রে আমূল পরিবর্তন আসবে এবং গণনা-হিসাবের কাজ অধিক নির্ভরযোগ্য হবে।
মার্কিন জনশুমারি দপ্তর বিভিন্ন বিষয়ে জরিপ চালায় এবং তথ্য সংগ্রহ করে। এই তথ্য বিভিন্ন প্রতিষ্ঠানকে সরবরাহ করে, যেমন-
নিউ ইয়র্ক সিটি সাবওয়ে

নিউ ইয়র্ক সিটি সাবওয়ে যুক্তরাষ্ট্রের নিউ ইয়র্ক সিটির একটি দ্রুত পরিবহন ব্যবস্থা। এটির সত্ত্বাধিকারী হল নিউ ইয়র্ক সিটির স্থানীয় সরকার, তবে এর ইজারাপ্রাপ্ত প্রতিষ্ঠান হল নিউ ইয়র্ক সিটি ট্রানসিট অথোরিটি, যা মেট্রোপলিটন ট্রান্সপোরটেশন অথোরিটির একটি অঙ্গ-সংস্থা। নিউ ইয়র্ক সিটি সাবওয়ে পৃথিবীড় অন্যতম প্রাচীন এবং দামী দ্রুত পরিবহন ব্যবস্থা। এই ব্যবস্থায় মোট ৪৭২ টি স্টেশন রয়েছে, পথের দৈর্ঘ্য ২২৯ মাইল (৩৬৯ কিলোমিটার) । ২০০৮ সালে এই সাবওয়েতে আরোহণের সংখ্যা ১.৬২৩ বিলিয়ন, সাপ্তাহিক ছুটির দিনে পাঁচ মিলিয়নের বেশি, শনিবারে ২.৯ মিলিয়ন এবং রবিবারে ২.৩ মিলিয়ন।
কলকাতা দক্ষিণ লোকসভা কেন্দ্র

কলকাতা দক্ষিণ লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের অন্যতম। এই কেন্দ্রটি পশ্চিমবঙ্গের রাজধানী কলকাতার দক্ষিণাংশে অবস্থিত।
২০০২ সালে গঠিত সীমানা পুনর্নির্ধারণ কমিশনের আদেশানুসারে পশ্চিমবঙ্গের লোকসভা ও বিধানসভা কেন্দ্রগুলির সীমানা পুনর্নির্ধারিত হয়। বর্তমানে পশ্চিমবঙ্গের ২৩ নং লোকসভা কেন্দ্র কলকাতা দক্ষিণ নিম্নলিখিত বিধানসভা কেন্দ্রগুলি নিয়ে গঠিত:
২০০৮ সালে লোকসভা ও বিধানসভা কেন্দ্রগুলির সীমানা পুনর্নির্ধারণের আগে পশ্চিমবঙ্গ বিধানসভার নিম্নলিখিত কেন্দ্রগুলি নিয়ে কলকাতা দক্ষিণ লোকসভা কেন্দ্রটি গঠিত ছিল:
পূর্ববর্তী নির্বাচনে এই কেন্দ্রের ফলাফলের সারাংশ নিচে দেওয়া হল:
সোমালিল্যান্ড

সোমালিল্যান্ড (; ; ) পূর্ব আফ্রিকার আফ্রিকার শৃঙ্গ অঞ্চলে, আদেন উপসাগরের দক্ষিণ উপকূলে অবস্থিত একটি স্বঘোষিত রাষ্ট্র। এটির পূর্ন আনুষ্ঠানিক নাম সোমালিল্যান্ড প্রজাতন্ত্র (, "জুমহুরিয়াত সুমালিলান্দ")। আন্তর্জাতিকভাবে অঞ্চলটিকে সোমালিয়ার অংশ হিসেবে গণ্য করা হয়। সোমালিল্যান্ডের সরকার নিজেকে ব্রিটিশ সোমালিল্যান্ড অঞ্চলের উত্তরাধিকার রাষ্ট্র হিসেবে গণ্য করে, যা অতীতে স্বল্প সময়ের জন্য সোমালিল্যান্ড রাষ্ট্র হিসেবে স্বাধীনতা লাভ করেছিল। পরবর্তীকালে এটিকে অছিভুক্ত সোমালিল্যান্ড অঞ্চল (প্রাক্তন ইতালীয় সোমালিল্যান্ড) অঞ্চলটির সাথে ১৯৬০ সাথে একত্রীকৃত করে সোমালি প্রজাতন্ত্র গঠন করা হয়েছিল। সোমালিল্যান্ডের উত্তর-পশ্চিম সীমান্তে জিবুতি, দক্ষিণ ও পশ্চিমে ইথিওপিয়া এবং পূর্বে সোমালিয়া অবস্থিত। সোমালিল্যান্ড সরকারের দাবিকৃত ভূখণ্ডের আয়তন । ২০১৪ সালের হিসাব অনুযায়ী এখানে প্রায় ৩৫ লক্ষ লোকের বাস। হারগেইসা অঞ্চলটির রাজধানী ও বৃহত্তম নগরী।
Romjan
নারী অধিকার

নারী অধিকার পরিভাষাটি বলতে বোঝায় এক ধরনের স্বাধীনতা, যা সকল বয়সের মেয়ে ও নারীর ক্ষেত্রে প্রযোজ্য হয়। এই অধিকার হতে পারে প্রাতিষ্ঠানিক, আইনানুগ, আঞ্চলিক সংস্কৃতি দ্বারা সিদ্ধ, বা কোনো সমাজের আচরণের বহিঃপ্রকাশ। কিছু কিছু ক্ষেত্রে এই অধিকারকে অস্বীকার করতেও দেখা যায়। সীমান্ত পেরিয়ে বিভিন্ন দেশে এই অধিকারের বিভিন্ন রকম সংজ্ঞা ও পার্থক্য দেখা যায়, কারণ এটি পুরুষ ও ছেলেদের অধিকারের থেকে ভিন্ন। এবং এই অধিকারের স্বপক্ষে আন্দোলনকারীদের দাবী যে, নারী ও মেয়েদের অধিকারের প্রচলনের ক্ষেত্রে ঐতিহাসিক ও সাংস্কৃতিক দুর্বলতা রয়েছে।
না
হিন্দু নারীদের জন্য পিতামাতার সম্পত্তিতে অধিকার প্রতিষ্ঠা একটা আবশ্যক বিষয়। পুরুষ বা নারী যাই হোক সব সন্তান তার পিতামাতার সম্পত্তির সমান উত্তরাধিকার হওয়ার দাবী রাখে। 
হিন্দু নারীদের এই অধিকার না থাকায় তারা পরিবার, সমাজ ও নিজের জীবনে নানারকম সমস্যা ও অবহেলার শিকার হয়। 
কিন্তু পুরুষতান্ত্রিক সমাজ এটাকে কার্যকর হতে বাঁধা দেয় / দিচ্ছে।
এটা না করে অনেকে যৌতুক দেওয়াকে প্রাধান্য দিয়ে থাকে। কিন্তু এটার কুফল খুবই মারাত্মক। যা এখন প্রায় নারীকে ভোগ করতে হচ্ছে। 
তাই হিন্দু নারীদের জন্য এটা কার্যকর করা এখন চরম আবশ্যক একটা ব্যাপার হয়ে উঠেছে। 
যেসব বিষয়ের ক্ষেত্রে নারী অধিকার প্রযোজ্য হয়, তা সুনির্দিষ্ট না হলেও এগুলো মূলত সমতা ও স্বয়ংসম্পূর্ণতা কেন্দ্রিক। যেমন: ভোটদানের অধিকার, অফিস-আদালতে একসাথে কাজ করার অধিকার, কাজের বিনিময়ে ন্যায্য ও সমান প্রতিদান (বেতন ও অন্যান্য সুবিধাদি) পাবার অধিকার, সম্পত্তি লাভের অধিকার, শিক্ষার্জনের অধিকার, সামরিক বাহিনীতে কাজ করার অধিকার, আইনগত চুক্তিতে অংশগ্রহণের অধিকার, এবং বিবাহ, অভিভাবক ও ধর্মীয় অধিকার। নারী ও তাদের সহযোগীরা কিছু স্থানে পুরুষের সমান অধিকার আদায়ের স্বপক্ষে বিভিন্ন প্রকার ক্যাম্পেইন ও কর্মশালা চালিয়ে যাচ্ছে।
নাম

নাম হচ্ছে একটি বিশেষ্য, সাধারণত কোন কিছুকে পৃথকভাবে পরিচিত করতে বা পার্থক্য করতে নাম ব্যবহৃত হয়। নাম দ্বারা কোনো কিছুর শ্রেণী বা বিষয় নির্ধারণ করা যায়। কোনো ব্যক্তির নাম ঐ ব্যক্তি পরিচিতি হিসেবে ব্যবহৃত হয়, যা তাঁকে শনাক্ত করতে ব্যবহৃত হতে পারে। এ ক্ষেত্রে মধ্যনামের ব্যবহার থাকতে পারে, বা নাও থাকতে পারে। কোনো সুনির্দিষ্ট নামকে অনেক সময় মূল বিশেষ্য হিসেবে অভিহিত করা হয়।
ব্যক্তির পরিচয়ের ক্ষেত্রে নামের ব্যবহার শুধু মানুষের মধ্যেই সীমাবদ্ধ নয়। গবেষণায় দেখা গেছে ডলফিন ও হাতিরাও তাদের নিজেদের পরিচয় দিতে সাংকেতিক নাম ব্যবহার করে। প্রতিটি ডলফিনের নিজস্ব নাম আছে, যা নির্দিষ্ট হুইসেল বা সুর দ্বারা নির্দিষ্ট। এবং তারা তাদের উৎপন্ন সুর দ্বারা বুঝতে পারে কে তাদের দৃষ্টি আকর্ষণ করছে; যাচাই করার জন্য অন্য কোনো কিছুর প্রয়োজন হয় না।
একটি ব্যক্তিগত নাম একটি শনাক্তকারী শব্দ বা শব্দাবলী, যার দ্বারা কোনও ব্যক্তি ঘনিষ্ঠভাবে পরিচিত বা মনোনীত হয় যেমন "তাসমিয়া," "জুনহুই মুন" বা "মুহাম্মদ। ব্যক্তির নিজস্ব নাম রাখা (এটি "প্রথম নাম" ) এবং একটি পদবি (একটি "পরিবারের নাম" বা "উপাধি" নামেও পরিচিত কারণ এটি একই পরিবারের সদস্যদের একই থাকে,যেমন: শেখ) থাকা একটি ঐতিহ্য। তৃতীয় সনাক্তকারী হিসাবে মধ্য নামটিও বহু লোক ব্যবহার করে, এবং ব্যক্তিগত কারণে চয়ন করা যেতে পারে, যেমন, সম্পর্কের ইঙ্গিত দেওয়া, প্রাক বিবাহ / প্রথম নাম সংরক্ষণ (মার্কিন যুক্তরাষ্ট্র একটি জনপ্রিয় প্রথা), এবং পারিবারিক নাম স্থায়ী করা ইত্যাদি।
মধ্য নাম ব্যবহার করার প্রথা প্রাচীন রোমে রয়েছে, যেখানে অভিজাতদের সদস্যদের একটি 'প্রেনোমেন' (ব্যক্তিগত নাম), একটি নোমেন (একটি পরিবারের নাম, মাঝের নামগুলি যেভাবে আজ ব্যবহৃত হয় ঠিক তেমনভাবে ব্যবহৃত হতনা), এবং একটি কগনোমেন (একটি স্বতন্ত্র বৈশিষ্ট্য বা কোনও ব্যক্তির পরিবারের নির্দিষ্ট শাখা প্রতিনিধিত্বকারী একটি নাম) রাখা সাধারণ ছিল মাঝের নামগুলি অবশেষে আর ব্যবহার হতনা তবে ঊনবিংশ শতাব্দীতে ইউরোপে আবার জনপ্রিয়তা ফিরে পায়।
প্রথম, মধ্য এবং শেষ নাম ছাড়াও, ব্যক্তির ডাক নাম, উপনাম বা উপাধিও থাকতে পারে। ডাকনামগুলি কোনও ব্যক্তিকে উল্লেখ করার জন্য বন্ধু বা পরিবারের দ্বারা ব্যবহৃত অনানুষ্ঠানিক নাম ("ক্রিস" নামটি ব্যক্তিগত নাম "ক্রিস্টোফার" এর একটি সংক্ষিপ্ত রূপ হিসাবে ব্যবহৃত হতে পারে)। কোনও ব্যক্তি তার পরিচয় রক্ষা করতে বা অস্পষ্ট করতে তার প্রকৃত নামের পরিবর্তে একটি উপনাম বা একটি নকল নাম ব্যবহার করতে পারে। লোকেরা কোনও প্রতিষ্ঠান বা পেশায় তাদের ভূমিকা নির্ধারণের উপাধিও থাকতে পারে (রাজপরিবারের সদস্যরা বিভিন্ন পদ যেমন রাজা, কুইন, ডিউক বা ডাচেস তাদের কর্তৃত্বের অবস্থান বা সিংহাসনের সাথে তাদের সম্পর্ককে বোঝাতে ব্যবহার করতে পারে).
দক্ষিণ চীনের বাঘ

দক্ষিণ চীনের বাঘ (বৈজ্ঞানিক নাম: "Panthera tigris amoyensis" "প্যান্‌থেরা টাইগ্রিস অ্যামোয়েনসিস") হচ্ছে বাঘের একটি উপপ্রজাতি যেটি দক্ষিণ চীনের ফুচিয়েন, কুয়াংতুং, হুনান ও চিয়াংশি প্রদেশে পাওয়া যায়। এটিকে ১৯৯৬ সালে আইউসিএন মহাবিপন্ন হিসেবে ঘোষণা করেছে যেহেতু এটি সম্ভবত বন্য পরিবেশে বিলুপ্ত। এটি বাঘের সর্বাপেক্ষা বিপন্ন উপপ্রজাতি। এই উপপ্রজাতির কয়েকটি বাঘের বন্য পরিবেশে থাকার খুব অল্প সম্ভাবনা আছে। দক্ষিন চীনের বাঘের ৫০-৬০টির মতো সদস্য বেচে আছে।
এই বাঘের আকার বেশ বড়। এদের ওজন পুরুষে ১৩০-১৮০ কেজি আর স্ত্রীরা ৯০-১১০ কেজি পর্যন্ত হয়।পুুুুুরুষ ও মহিলা উভয় ২৩০-২৬০সে.মি.পর্যন্ত আকারের হয়।
এরা বিভিন্ন নিরামিষাশী জন্তু শিকার করে খায়।
বালি বাঘ

বালি বাঘ বা Bali tiger বা ("Panthera tigris balica"), harimau Bali, ইন্দোনেশিয়াতে, বা বালিনিজ ভাষার samong এ বোঝানো হয় একটি বাঘের উপপ্রজাতি, যেটি একমাত্র ইন্দোনেশিয়ার বালি দ্বীপে পাওয়া যেত। এটি ইন্দোনেশিয়ায় প্রাপ্ত তিনটি উপপ্রজাতির একটি ছিল। অন্য দুটি উপপ্রজাতির একটি হচ্ছে জাভার বাঘ, যেটি এখন বিলুপ্ত এবং অন্যটি মহাবিপন্ন সুমাত্রার বাঘ।
বালি বাঘ ছিল বাঘের আকারের সবচেয়ে ছোট উপপ্রজাতি।এই বাঘের পুরুষ ও মহিলার আকার ছিলো ৬৫-৭৫ সে.মি.এবং বাঘটির ওজন ছিলো ৯০-১০০ কেজি।
অন্যান্য বাঘের মত আমিষাসী প্রাণী।
বায়েজিদ বোস্তামীর মাজার

বায়েজিদ বোস্তামীর মাজার চট্টগ্রামের নাসিরাবাদের একটি পাহাড়ের উপরে অবস্থিত। ইরানের বিখ্যাত সুফি বায়েজিদ বোস্তামীর নামে গড়ে উঠা এই মাজার চট্টগ্রামের ধর্মপ্রাণ মানুষের পাশাপাশি চট্টগ্রামে আসা দেশী বিদেশী পর্যটকদের জন্যও একটি অত্যন্ত আকর্ষণীয় স্থান। বেশ কিছু মানুষের ধারণা যে এখানেই বায়েজিদ বোস্তামীর কবর অবস্থিত এবং তাঁরা এই বিশ্বাস থেকেই তার কবর জিয়ারত করতে যান। কিন্তু আসলে তা সত্য নয়। তাঁর কবর ইরানে অবস্থিত।
হযরত বায়জিদ বোস্তামি (রহঃ) এর আসল মাজার বা কবর হলো ইরানের সেমনন প্রদেশের বোস্তাম শহরে।
এই সমাধির অবয়ব সর্বপ্রথম ১৮৩১ সালে পাহাড়ের উপরিভাগে একটি দেয়ালঘেরা আঙ্গিনার মাঝে আবিষ্কার করা হয়। আঙ্গিনার ঠিক মাঝামাঝি একটি শবাধার অবস্থিত। পরবর্তীতে সমাধিস্থলটি আধুনিক কাঠামো দ্বারা প্রতিস্থাপিত হয়। সমাধি পাহাড়ের পাদদেশে একটি তিন গম্বুজ বিশিষ্ট মুঘল রীতির আয়তাকার মসজিদ এবং একটি বিশালাকার দীঘি আছে। স্থাপত্যশৈলী থেকে ধারণা করা হয় যে মোঘল সম্রাট আওরঙ্গজেবের আমলে মসজিদটি নির্মিত।
যদিও বায়েজিদ বোস্তামীর নাম অনুসারে এই মাজার, ইরানের বিখ্যাত সুফী বায়েজিদ বোস্তামীর এই অঞ্চলে আগমনের কোনো ঐতিহাসিক ভিত্তি খুঁজে পাওয়া যায়না। ধারণা করা হয় সুফী সাধক ও আউলিয়াগণ চট্টগ্রামে ইসলাম ধর্ম প্রচারের সময় সচরাচর পাহাড় এর উপরে কিংবা জঙ্গল ঘেরা অঞ্চলে আবাস স্থাপন করেন এবং এসব জায়গাতে মাজার কিংবা এই ধরনের বিভিন্ন স্থাপনা প্রতিষ্ঠা করেন। বায়েজিদ বোস্তামীর মাজারটাও মূলত উনাকে উৎসর্গ করে প্রতিষ্ঠিত একটি প্রতিরূপ মাত্র।
যদিও এলাকার জনশ্রূতি অনুযায়ী বায়েজিদ বোস্তামীর চট্টগ্রামে আগমনের ইতিহাস শুনতে পাওয়া যায়। চট্টগ্রামে অবস্থানের পরে প্রস্থানকালে ভক্তকূল তাকে থেকে যাবার অনুরোধ করলে উনি তাদের ভালোবাসা ও ভক্তিতে মুগ্ধ হয়ে কনিষ্ঠ আঙ্গুল কেঁটে কয়েক ফোঁটা রক্ত মাটিতে পড়ে যেতে দেন এবং ঐ স্থানে উনার নামে মাজার গড়ে তুলবার কথা বলে যান। এই জনশ্রুতির স্বপক্ষে অষ্টাদশ শতাব্দীর চট্টগ্রামের কিছু কবির কবিতার উল্লেখ করা হয় যেখানে শাহ সুলতান নামক একজন মনীষির নাম বর্ণিত আছে। বায়েজীদ বোস্তামীকে যেহেতু সুলতান উল আরেফীন হিসাবে আখ্যায়িত করা হয় যেই সূত্রে এই শাহ সুলতান আর সুলতান উল আরেফীন কে একই ব্যক্তি হিসেবে ধরে নেওয়া হয়। 
বায়েজিদ বোস্তামীর মাজারের পাদদেশে একটি সুবিশাল দীঘি অবস্থিত। এর বাসিন্দা হিসাবে বোস্তামীর কাছিম ও গজার মাছ সুবিখ্যাত। আঞ্চলিকভাবে এদের মাজারী ও গজারী বলে আখ্যায়িত করা হয়। বোস্তামীর কাছিম আন্তর্জাতিকভাবে স্বীকৃত একটি অত্যন্ত বিরল এবং চরমভাবে বিপন্নপ্রায় প্রজাতি। বর্তমানে বায়েজিদ বোস্তামীর মাজার প্রাঙ্গণ ব্যতীত বিশ্বের আর কোথাও এদের দেখা মিলে না। মাজারের দেখাশোনার দ্বায়িত্বে থাকা মাজার তত্ত্বাবধায়ক কমিটির লোকদের দ্বারাই এদের প্রতিপালন করা হয়। বর্তমানে মাজার প্রাঙ্গণ সংলগ্ন এই দীঘিতে দেড়শো থেকে সাড়ে তিনশো কচ্ছপের আবাস রয়েছে বলে ধারণা করা হয়। প্রজনন মৌসুমে মাজারের মূল পাহাড়ের পেছনে এদের জন্য সংরক্ষিত স্থানে এদের ডিম পাড়ার ব্যবস্থা করা হয়।
মাজারের ভক্তকূল ও আঞ্চলিক জনশ্রুতি অনুযায়ী মাজার প্রতিষ্ঠাকালে এই অঞ্চলে প্রচুর দুষ্ট জ্বীন এবং পাপীষ্ঠ আত্মার পদচারণা ছিলো। বায়েজিদ বোস্তামী তার এই অঞ্চলে ভ্রমনকালে এইসব দুষ্ট আত্মাকে শাস্তিস্বরূপ কাছিমে পরিণত করেন এবং আজীবন পুকুরে বসবাসের দণ্ডাদেশ প্রদান করেন।
আন্তর্জাতিক ধান গবেষণা কেন্দ্র

আন্তর্জাতিক ধান্য গবেষণা কেন্দ্র (ইংরেজি: International Rice Research Institute (IRRI)) হল একটি স্বশাসিত, অলাভজনক, কৃষিবিষয়ক বিশ্লেষণ এবং প্রশিক্ষণ সংস্থা। ধানের জাত উন্নয়ন, নতুন ধান উৎপাদন, এলাকা অনুযায়ী ধানের জাত তৈরি ইত্যাদি গবেষণা কাজে নিয়োজিত ফিলিপাইনের ম্যানিলাতে অবস্থিত একটি আন্তর্জাতিক গবেষণা কেন্দ্র। যার সতেরটি দেশে অফিস রয়েছে।
অন্যতম খাদ্যশস্য ধান এর উৎপাদন বৃদ্ধি, আবহাওয়া উপযোগী জাত তৈরি, অধিক ফলনশীলতা, বৈরী আবহাওয়ায় টিকে থাকার সক্ষমতা ইত্যাদি গবেষণায় নিয়োজিত।
কিউবা বিপ্লব

কিউবার বিপ্লব (স্পেনীয়: "Revolución cubana") হল একটি সশস্ত্র যুদ্ধ যার পরিণতিতে ১৯৫৯ সালের ১লা জানুয়ারী কিউবার একনায়কতন্ত্রী শাসক ফুলগেনসিও বাতিস্তার পরাজয় ঘটে এবং ফিদেল কাস্ত্রো কর্তৃক একদলীয় কমিউনিস্ট শাসন প্রবর্তিত হয়। এই সশস্ত্র বিদ্রোহটি ফিদেল কাস্ত্রোর ছাব্বিশে জুলাই আন্দোলন এবং তার মিত্ররা পরিচালন করেছিল। বিপ্লব ১৯৫৩ সালের জুলাই মাসে শুরু হয়েছিল। ছাব্বিশে জুলাই আন্দোলনএর পরবর্তীতে সাম্যবাদী ধারায় সংস্কার হয়, এবং ১৯৬৫ সালের অক্টোবর মাসে এটি কমিউনিস্ট পার্টি হয়ে ওঠে।
কিউবান বিপ্লবের প্রবল ঘরোয়া এবং আন্তর্জাতিক প্রতিক্রিয়া হয়েছিল। নির্দিষ্টভাবে, এরপর কিউবার নবগঠিত কমিউনিস্ট সরকার মার্কিন যুক্তরাষ্ট্রের সাথে সকল সম্পর্ক ছিন্ন করে ভূতপূর্ব সোভিয়েত ইউনিয়নের সাথে সুসম্পর্ক গড়ে তোলে, যদিও সাম্প্রতিক বছরগুলিতে মার্কিন যুক্তরাষ্ট্র আর কিউবার মধ্যে কূটনৈতিক সম্পর্কের উন্নতি হয়েছে। বিপ্লবের তাৎক্ষণিক পরিণতিতে, কাস্ত্রোর সরকার জাতীয়করণ এবং রাজনৈতিক একীকরণের একটি কার্যক্রম শুরু করেছিল যা কিউবার অর্থনীতি ও নাগরিক সমাজকে রূপান্তরিত করেছিল। বিপ্লবটি অ্যাঙ্গোলান সিভিল ওয়ার এবং নিকারাগুয়ান বিপ্লব সহ বিদেশী সামরিক দ্বন্দ্বের সময়ে কিউবান হস্তক্ষেপের একটি নতুন যুগের সূচনা করেছিল।
ফুলহেনসিও বাতিস্তা

ফুলহেনসিও বাতিস্তা ই সালদিভার(ইংরেজিঃ Fulgencio Batista y Zaldívar) (জানুয়ারি ১৬, ১৯০১- আগস্ট ৬, ১৯৭৩) ছিলেন কিউবার রাষ্ট্রপতি,একনায়ক ও সৈনিক নেতা।   ১৯৪০ থেকে ১৯৪৪ খ্রিস্টাব্দ পর্যন্ত তিনি কিউবার নির্বাচিত রাষ্ট্রপতি ছিলেন এবং মার্কিন যুক্তরাষ্ট্রের প্রত্যক্ষ সংযোগ ও সমর্থনে ১৯৫২ থেকে ১৯৫৯ অবধি স্বৈরশাসক হিসেবে কিউবার ক্ষমতায় ছিলেন। ১৯৫৯ সালে সংঘটিত কিউবান বিপ্লব দ্বারা বাতিস্তা ক্ষমতাচ্যুত হন।
বাতিস্তা ১৯০১ সালে কিউবার বানেসের ছোট্ট শহর ভেগিতায় জন্মগ্রহণ করেন। তার পিতা বেলিজারিও বাতিস্তা কিউবার স্বাধীনতা আন্দোলনে অংশগ্রহণ করেন। তিনি স্পেনীয়, আফ্রিকান এবং আদিবাসী ক্যারিবীয় বংশোদ্ভূত ছিলেন।
তিনি প্রথমদিকে বানেসের সরকারি বিদ্যালয়ে ও পরে এক মার্কিন কোয়েকারদের দ্বারা পরিচালিত বিদ্যালয়ে শিক্ষালাভ করেন। মায়ের মৃত্যুর পর ১৪ বছর বয়সে তিনি বাড়ি ত্যাগ করেন।
১৯২১ সালে তিনি কিউবার রাজধানী হাভানায় গমন করেন। একই বছরের এপ্রিলে তিনি সেনাবাহিনীতে যোগদান করেন।
সাঁটলিপি ও টাইপিং শেখার পর ১৯২৩ সালে তিনি সেনাবাহিনী ত্যাগ করেন। সংক্ষিপ্ত সময়ের জন্য তিনি স্টেনোগ্রাফির শিক্ষক হিসেবে কাজ করেন এবং পরে "গার্দিয়া রুরাল" বা গ্রাম্য পুলিশে অন্তর্ভুক্ত হন। পরবর্তী তিনি সেনাবাহিনীতে ফেরত যান এবং এক রেজিমেন্টাল কর্নেলের সচিব হিসেবে কর্পোরাল পদে যোগদান করেন।
বাতিস্তা ৬ই আগস্ট, ১৯৭৬ তারিখে স্পেনের গুয়াদালমিনায় হৃদযন্ত্রের ক্রিয়া বন্ধ হয়ে মৃত্যুবরণ করেন।
পা

পা বা ঠ্যাং প্রাণিদেহের একটি গুরুত্বপূর্ণ অঙ্গ যা প্রধানত এক স্থান থেকে অন্য স্থানে গমনের জন্য ব্যবহৃত হয়।
দু'পায়ের প্রাণিদের ভেতর অসট্রিচ অন্যতম দ্রুত গতির। মানুষও দু'পায়ের।
আর আমাদের পরিচিত প্রাণী গরু, ছাগল, ভেড়া, বাঘ, সিংহ ইত্যাদি চার পায়ের।
আর্থ্রোপোডা পর্বের প্রাণিদের ভেতর ৪, ৬ জোড়া পা দেখা যায়।
কীটদের ভেতর ৮, ১২ ও ১৪ জোড়া পা দেখা যায়।
শতপদী এবং সহস্র পদী পা বিশিষ্ট কীটও দেখা যায়, এরাও আর্থ্রোপোডা পর্বের ভেতর পরে।
সাধারণত হাঁটুর নিচ থেকে পা এর শুরু। পা হাড়, মাংস এবং চামড়ার সমন্বয়ে গঠিত। দু'পায়ের প্রাণি ব্যতীত অন্যান্য প্রাণিদের সামনের পা হাতের মতোও কাজ করে। সাধারণ ভাবে পা এর কথা উঠলে আমরা মানব দেহের গুরুত্বপূর্ণ অঙ্গকেই বুঝি। সাধারণত মায়ের পেটে থাকাকালীন ১০ সপ্তাহের ভেতরই শিশুর পা পূর্নাঙ্গতা পেয়ে যায়।
পা এর প্রধান বৈশিষ্ট্যই হলো ভার বহন করা। এটা প্রাণিদের ক্ষেত্রে যেমন সত্য জড় বস্তুর ক্ষেত্রেও তেমনি। জীবন্ত পা এবং জড় পা হিসেবে আমরা পা-কে শ্রেণিবিভাগ করতে পারি।
জীবন্ত পা যাদের প্রাণ আছে তাদের পা; এই পা সৃষ্টির পর থেকে একটা সময় পর্যন্ত বৃদ্ধি পায়।
জড় বস্তুর পা তৈরির সময় যা থাকে তাতেই নির্দিষ্ট থাকে।
জড় পায়ের উদাহরণ: চেয়ারের পা,আলমারির পা ইত্যাদি।
পায়ের সংখ্যার ভিত্তিতে প্রাণিদের বিভাজন করা যায়।
পায়ের সংখ্যার ভিত্তিতে প্রাণি দু'পায়ে, চার পায়ে এভাবে হয়ে থাকে। এক পায়ের প্রাণি হয় না, ব্যতিক্রম কোনরূপ শারীরিক বা দুর্ঘটনাগত ত্রুটি ছাড়া। আর আর্থ্রোপোডা পর্বের প্রাণিদের ক্ষেত্রে বহু পায়ের সংখ্যা মেলে।
সাধারণত জোড় সংখ্যক পা নিয়েই অধিকাংশ প্রাণী। হাঁটু সন্ধি হতে গোড়ালি সন্ধি পর্যন্ত পা এর বিস্তৃতি।
হাটু সন্ধি ২টি হাড় নিয়ে গঠিত। টিবিয়া এর মাথা ও ফিমার এর মধ্যবর্তী কন্ডাইল...।
কলকাতা উত্তর লোকসভা কেন্দ্র

২৪ নং কলকাতা উত্তর লোকসভা কেন্দ্র হল ভারতের ৫৪৩টি সংসদীয় কেন্দ্রের অন্যতম। পশ্চিমবঙ্গের রাজধানী কলকাতার উত্তরাঞ্চল নিয়ে এই কেন্দ্রটি গঠিত। এই লোকসভা কেন্দ্রের অন্তর্গত সাতটি বিধানসভা কেন্দ্রই কলকাতা জেলায় অবস্থিত। ২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা উত্তর পশ্চিম ও কলকাতা উত্তর পূর্ব লোকসভা কেন্দ্র দু’টি অবলুপ্ত হয় এবং গঠিত হয় কলকাতা উত্তর লোকসভা কেন্দ্র। এই লোকসভা কেন্দ্র থেকে মেঘনাদ সাহা স্বতন্ত্র প্রার্থী হিসেবে প্রথম সাংসদ নির্বাচিত সাংসদ হন।
২৪ নং কলকাতা উত্তর লোকসভা কেন্দ্রটি নিম্নলিখিত বিধানসভা কেন্দ্রগুলি নিয়ে গঠিত:
কলকাতা উত্তর পশ্চিম লোকসভা কেন্দ্র

কলকাতা উত্তর পশ্চিম লোকসভা কেন্দ্র ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। পশ্চিমবঙ্গের রাজধানী কলকাতার উত্তর-পশ্চিমাংশে এই কেন্দ্রটি অবস্থিত ছিল। সীমানা পুনর্নির্ধারণ কমিশনের আদেশানুসারে বর্তমানে এই কেন্দ্রটি অবলুপ্ত। কলকাতা উত্তর পূর্ব কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশে পরিণত হয়েছে।
২০০১ সালে কলকাতা উত্তর পশ্চিম লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
বিভিন্ন সাধারণ নির্বাচনে কলকাতা উত্তর পশ্চিম লোকসভা কেন্দ্রের ফলাফল নিম্নরূপ:
কলকাতা উত্তর পূর্ব লোকসভা কেন্দ্র

কলকাতা উত্তর পূর্ব লোকসভা কেন্দ্র ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। এই কেন্দ্রটি পশ্চিমবঙ্গের রাজধানী কলকাতার উত্তর-পূর্ব অংশে অবস্থিত ছিল। সীমানা পুনর্নির্ধারণ কমিশনের আদেশানুসারে এই কেন্দ্রটি বর্তমানে অবলুপ্ত; কলকাতা উত্তর পশ্চিম কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশ।
কলকাতা উত্তর পশ্চিম লোকসভা কেন্দ্রটি পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
প্লেবয় বানি

প্লেবয় বানি () হচ্ছে প্লেবয় ক্লাবের ওয়েট্রেসের পদবি। প্লেবয় ক্লাবগুলো মূলত চালু ছিলো ১৯৬০ থেকে ১৯৮৮ পর্যন্ত। ২০০৬ সালে লাস ভেগাসের পাম হোটেলে মাত্র একটি শাখাই নতুন করে চালু করা হয়। বানিরা যে পোশাক পরে তা ‘বানি স্যুট’ নামে পরিচিত। বানি স্যুটের ধারণা এসেছে মূলত প্লেবয়ের খরগোশ প্রতীকের কালো টাই থেকে। এটিসহ বানি স্যুটের অন্যান্য অংশগুলো হচ্ছে কর্সেট, বানি (খরগোশ) কান, একটি কলার, কাফ, এবং তুলার তৈরি একটি স্ফীত, গুটিপাকানো লেজ।
প্লেবয় ক্লাবগুলোতে যে-সকল ওয়েট্রেস পানীয় সরবরাহ করে তাদেরকেই প্লেবয় বানি বলা হয়। সেখানে বিভিন্ন ধরনের কাজের জন্য বিভিন্ন ধরনের বানি রয়েছে। যেমন: ডুওর বানি, সিগারেট বানি, ফ্লোর বানি, প্লেমেট বানি, এবং জেট বানি (যে-সকল বানি প্লেবয় জেট প্লেনে কাজ করে)। বানি গার্ল পদের জন্য খুব সতর্কতার সাথে অডিশনের মাধ্যমে বানি নির্বাচন করা হয়। বানিকে ১৪৩ ব্র্যান্ডের লিকার (এক প্রকার কড়া মদ) আলাদাভাবে চিনতে হয়, এবং সেগুলো থেকে ২০ ধরনের ককটেইল তৈরির কৌশল আয়ত্ত করতে হয়। ক্রেতাদের সাথে কোনো ধরনের ডেটিং কড়াকড়িভাবে নিষিদ্ধ, এবং ক্রেতাদেরকেও বানিদেরকে স্পর্শ করার অনুমতি নেই। প্লেবয় ক্লাবের শুধুমাত্র সি১ বা খুব গুরুত্বপূর্ণ সদস্যরাই বানিদের সাথে ডেট করার অনুমতি পান।
প্লেবয় বানির পোশাক হচ্ছে প্রথম সার্ভিস ইউনিফর্ম, যা যুক্তরাষ্ট্রের পেটেন্ট ও ট্রেডমার্ক অফিসে পেটেন্টভুক্ত করা হয় (রেজিস্ট্রেশন নম্বর ০৭৬২৮৮৪)। পোশাকটি রেয়নের তৈরি উইডো কর্সেটের তৈরি, মাথার ওপরে বানি কানযুক্ত, পেছনে তুলার লেজ, কালো টাই যুক্ত কলার, হাতে কাফ, কালো প্যান্টিহোস এবং তার সাথে মিলিয়ে উঁচু হিলের জুতা। বানির নামের ট্যাগপ্লেটটি থাকে তার ডান হিপ অস্থির ওপরাংশে।
ক্লাবে কর্মরত প্রত্যেক বানির জন্য এই পোশাক আলাদা করে বানানো হয়। যখনই ক্লাব খোলা থাকুক না কেনো তাদের এই পোশাক পরেই কাজ করতে হয়। পোশাকটি দুই ভাগে বিভক্ত। উপরাংশটি বিভিন্ন প্রকার ব্রা কাপ আকৃতি অনুসারে আগে থেকেই প্রস্তুত করা থাকে, এবং নিচের অংশটি বানির দেহের আকৃতি ও পেছনের লেজের সাথে মিলিয়ে পরবর্তীকালে দুটো অংশ সেলাই করে দেওয়া হয়।
বানিদের দায়িত্বে থাকেন একজন নারী, যিনি ‘বানি মাদার’ () নামে পরিচিত। তার কাজ অনেকটা মানব সম্পদ কর্মকর্তার মতো। তিনি বানিদের বিভিন্ন কাজের দায়িত্ব বণ্টন, নিয়োগ, চাকরিচ্যুত প্রভৃতি কর্ম সম্পাদন করেন। ক্লাব ম্যানেজারের বানিদের ব্যাপারে খুব একটা দায়িত্ব নেই। প্লেবয় এন্টারপ্রাইজের নিয়মানুসারে তাদের সকল নিয়োগকর্মী তাদের কর্মের মেয়াদকাল শেষে প্রতিষ্ঠানের পোশাক ফেরত দিতে বাধ্য থাকেন, এবং এ নিয়মানুসারে প্লেবয় বানির কিছু পোশাক তাদের গুদামে সংরক্ষিত থাকে। এগুলো মাঝেমধ্যে অনলাই নিলাম ওয়েবসাইট ইবে-এর মাধ্যমে নিলামে বিক্রি করা হয়। দর্শনার্থীদের জন্য দুটি আসল বানি পোশাক দ্য স্মিথসোনিয়ান ও শিকাগো হিস্টোরি মিউজিয়ামে সংরক্ষিত আছে।
কল্পিত জলচর জীব

বিভিন্ন সময়ে বিভিন্ন জায়গায় জলাভূমি নদী, হ্রদ ও সমুদ্রে নানা ধরনের প্রাণী ও উদ্ভিদের কথা প্রচারে এসেছে। বেশিরভাগ সময়েই এই ধরনের জীবের কোন অস্তিত্ব প্রমাণ করা জায়নি। এই ধরনের জীবের কথা বিভিন্ন সমুদ্রাভিযানের সময় বিশেষত উপনিবেশবাদী যুগে যখন পশ্চিম ইউরোপীয় দেশগুলি থেকে সমুদ্রাভিযান হত তখন বেশি শোনা যেত। কখনও প্রকৃত তথ্য লোক মুখে অনেক বড় আকার নিত। মনের ভ্রম বা (Halucination)ও এইসব জীবদের প্রচারে আসার কারণ। কখনো কখনো সাধারণ প্রাণীও ঘটনার বিবরণভেদে অসাধারণ হয়ে ওঠে । কোন কোন নাবিক নিজের বীরত্ব দেখানোর জন্য এই সব প্রাণীদের উল্লেখ করেছেন। তবে একথাও ঠিক এখনও সামগ্রিকভাবে সামুদ্রিক জীবদের ব্যাপারে সমস্ত তথ্য পাওয়া সম্ভব হয়নি। এই জীবগুলির অতীত অস্তিত্বও উড়িয়ে দেওয়া যায় না। কোন বর্ণসঙ্কর, পরিব্যক্তি বা হরমোন ঘটিত বিকৃতি এই সব জীবের উৎপত্তির কারণ হতে পারে।
কিছু কিছু উদ্ভিদের কথা জান গেছে।
এই গাছ জলের তলায় বেড়ে উঠত। ভাসমান জাহাজ থেকে মানুষ ধরে খেত। এই গাছের অস্তিত্বের কোন প্রমাণ পাওয়া যায় নি।
বিভিন্ন শৈবালজাতীয় উদ্ভিদ এই অরণ্য তৈরি করে। অনেক সময় এই অরণ্যকে দ্বীপ বলে ভুল হয়।
বিভিন্ন নদী, হ্রদ ও সাগরে এই ধরনের প্রাণীদের কথা জানা গেছে। এই প্রাণীদের অনেকে ডাইনোসরদের বর্তমান রূপ বলে মনে করা হয়। এখনো গবেষণা করে কোন সঠিক সিদ্ধান্তে আসা যায় নি।
যে তিমিকে গিলতে পারে তাকে তিমিংগিল বলে। বিভিন্ন নাবিকদের জবানীতে এদের কথা জানা গেলেও বাস্তব প্রমাণ পাওয়া যায় নি।
আরব বিশ্বাস মতে এই প্রাণী সমুদ্রে বাস করে। অন্য প্রাণী দের ধরে খায় কিন্তু এদের কেউ খেতে পারেনা। এই প্রাণীদের নামেই আরবের এক গোত্রের নাম কোরায়েশ।
স্কটল্যান্ডের নেস হ্রদ এই জীবের আফসানার উৎপত্তি। বিভিন্ন সময়ে এর অস্তিত্ব প্রমাণের চেষ্টা চলেছে। যার মধ্যে ১৯৩৪ সালের এক চিকিৎসকের ছবি বিখ্যাত। এই ছবির সত্যতা সন্দেহজনক।
অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।
এই ধরনের কোন কিছুর কোন প্রমাণ না থাকলেও প্রচলিত বিশ্বাসমতে এর উল্লেখ পাওয়া যায়। অনেক জীববিদ এই জীবের উৎপত্তির কারণ হিসাবে ক্লান্তি ও নেশা জনিত ভ্রমের কথা বলেছেন।
মানুষ ও মাছের মিলিত এই রুপ Mermaid বা Manatee নামে পরিচিত। বিভিন্ন ম্যানগ্রোভ বনে Manatee নামে এক স্তন্যপায়ী প্রাণী পাওয়া যায়।
ব্লু-রে ডিস্ক

ব্লু-রে ডিস্ক () যা বিডি বা ব্লু-রে) নামেও পরিচিত, এক প্রকার অপটিকাল ডিস্ক ডিভাইস, যা ডিজাইন করা হয়েছে অপর এক ধরনের তথ্য সংরক্ষণকারী ডিভাইস ডিভিডি-এর সাথে সাদৃশ্য রেখে।
এর মূল ব্যবহার হচ্ছে হাই-ডেফিনিশন ভিডিও, প্লেস্টেশন ৩ ভিডিও গেম, এবং অন্যান্য তথ্য-উপাত্ত সংরক্ষণে। প্রতিটি একক লেয়ার বিশিষ্ট ব্লু-রে ডিস্ক ২৫ গিগাবাইট পর্যন্ত তথ্য ধারণ করতে পারে, আর দ্বৈত লেয়ারের ক্ষেত্রে এই ধারণক্ষমতা হয় ৫০ গিগাবাইট। যদিও এই ধারণক্ষমতা এর আদর্শ মাত্রাকে নির্দেশ করছে তদুপরি এর ধারণক্ষমতা এখনো বৃদ্ধি পাচ্ছে। এখন পর্যন্ত ২০০ গিগাবাইটের ডিস্কও আবিষ্কৃত হয়েছে; এবং ১০০ গিগাবাইটের ডিস্কও আছে, যেগুলো কোনো অতিরিক্ত যন্ত্রাংশ বা সফটওয়্যার ছাড়া শুধুমাত্র সাধারণ ব্লু-রে ডিস্ক রিডার ব্যবহারের মাধ্যমেই তথ্য পাঠ করতে পারে। এই ডিস্কের আকার-আকৃতি প্রচলিত সিডি-ডিভিডির মতোই।
"ব্লু-রে ডিস্ক" নামটি এসেছে এই ডিস্কে ব্যবহৃত নীল-বেগুনী লেজারের (ব্লু-ভায়োলেট লেজার) নামানুসারে। এই ডিস্কের তথ্য পাঠ করতে এই লেজার ব্যবহৃত হয়। সাধারণ মানসম্পন্ন আদর্শ ডিভিডির ক্ষেত্রে ব্যবহৃত হয় ৬৫০ ন্যানোমিটারের লাল লেজার। ব্লু-রে ডিস্কে তুলনামূলক ছোট তরঙ্গদৈর্ঘ্য, প্রায় ৪০৫ ন্যানোমিটারের নীল-বেগুনি লেজার ব্যবহৃত হয়। এর ফলে প্রচলিত ডিভিডির থেকে এটিতে প্রায় ১০ গুণ বেশি তথ্য সংরক্ষণ করা যায়।
ব্লু-রে ডিস্ক তৈরি করেছে ব্লু-রে ডিস্ক অ্যাসোসিয়েশন। এটি ইলেকট্রনিক্স, কম্পিউটার হার্ডওয়্যার, এবং চলচ্চিত্র ক্রেতাদের স্বার্থ উপস্থাপনকারী একটি সংগঠন। জুন ২০০৯ সাল পর্যন্ত অস্ট্রেলিয়া ও যুক্তরাজ্যে প্রায় ১,৫০০ ব্লু-রে ডিস্ক টাইটেল পাওয়া গেছে, এবং জাপান, যুক্তরাষ্ট্র, ও কানাডায় পাওয়া গেছে প্রায় ২,৫০০।
হাওড়া লোকসভা কেন্দ্র

হাওড়া লোকসভা কেন্দ্র ভারতীয় প্রজাতন্ত্রের ৫৪৩টি লোকসভা কেন্দ্রের অন্যতম। পশ্চিমবঙ্গের হাওড়ায় এই কেন্দ্রটি অবস্থিত।
২০০৯ সালের সাধারণ নির্বাচনের পূর্ববর্তী কয়েকটি নির্বাচনে এই লোকসভা কেন্দ্রের ফলাফল নিম্নরূপ:
সীমানা পুনর্নির্ধারণের পূর্বে হাওড়া লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
সীমানা পুনর্নির্ধারণ কমিশনের আদেশানুসারে হাওড়া লোকসভা কেন্দ্রের (২৫ নং লোকসভা কেন্দ্র) পরিবর্তিত সীমানার মধ্যে বর্তমান বিধানসভা কেন্দ্রগুলি হল:
সিমেন্স

সিমেন্স এজি (ইংরেজি: Siemens AG) ইউরোপের বৃহত্তম বহুজাতিক প্রকৌশল কোম্পানি। এর প্রধান আন্তর্জাতিক শাখাগুলো হচ্ছে জার্মানির বার্লিন, মিউনিখ এবং এরলাঙেনে। কোম্পানিটির ১৫টি ব্যবসার বিভাগ রয়েছে, যার মধ্যে তিনটি প্রধান: শিল্প, শক্তি এবং স্বাস্থ্যপরিসেবা।
১৯০টি দেশে সিমেন্স কোম্পানির ব্যবসার রয়েছে, যেখানে সিমেন্স কোম্পানির হিসেব অনুসারে ৪০২,০০০ জন লোক চাকরি করেছে। ২০০৯ সালে সিমেন্সের রাজস্ব আয় ছিল €৭৬,৬৫১ বিলিয়ন ইউরো।
ওনার ভন সিমেন্স একে ১২ই অক্টোবর, ১৮৪৭ সালে স্থাপিত করেন।
দ্বিতীয় বিশ্বযুদ্ধে অক্ষশক্তি

দ্বিতীয় বিশ্বযুদ্ধে অক্ষশক্তি (জার্মান ভাষায়: Achsenmächte, ইতালীয় ভাষায়: Potenze dell'Asse, জাপানী ভাষায়: 枢軸国 (স্যূজিকুকোকু), বুলগেরীয় ভাষায়: "Сили от Оста"), বলতে সেসব দেশকে নির্দেশ করা হয় , যারা মিত্রশক্তির বিরুদ্ধে দ্বিতীয় বিশ্বযুদ্ধের (১৯৩৯-১৯৪৫) সময় যুদ্ধ ঘোষণা করেছিল। অক্ষশক্তির প্রধান তিনটি রাষ্ট্র হল জার্মানি, ইটালী এবং জাপান। এই তিনটি রাষ্ট্র ১৯৪০ সালের সেপ্টেম্বর মাসে একটি ত্রিপক্ষীয় চুক্তির মাধ্যমে একটি সামরিক জোট গড়ে তোলে। এর মাধ্যমে আনুষ্ঠানিক ভাবে অক্ষশক্তি প্রতিষ্ঠিত হয়। এই বৃহৎ রাষ্ট্রগুলোর সাথে সাথে তাদের ইউরোপ, আফ্রিকা, পূর্ব এবং দক্ষিণ-পূর্ব এশিয়া এবং প্রশান্ত মহাসাগরীয় অঞ্চলে অবস্থিত কলোনিগুলোও অক্ষশক্তির অংশ হয়ে যায়। মিত্রশক্তির মতই অক্ষশক্তিতেও বেশ কিছু দেশ নাম লিখিয়ে যুদ্ধ চলাকালেই তা প্রত্যাহার করে নেয়।
অক্ষ কথাটি সর্বপ্রথম আলোচনায় আনেন হাঙ্গেরীর ফ্যাসিবাদী প্রধানমন্ত্রী গাইওলা গমবোস (Gyula Gömbös)। তিনি জার্মানি, হাঙ্গেরী, এবং ইতালী এই তিনটি রাষ্ট্র নিয়ে একটি জোট গঠনের জন্য কাজ করছিলেন। এছাড়া তিনি জার্মানি এবং ইতালীর মাঝে মতভিন্নতা দূর করার কাজে মধ্যস্থতাকারী হিসেবে কাজ করছিলেন। কিন্তু ১৯৩৬ সালে মিউনিখে জার্মানির সাথে আলোচনায় গিয়ে তার হঠাৎ মৃত্যু হয়। পরবর্তিতে হাঙ্গেরীর ক্ষমতায় আসে ফ্যাসিবাদ বিরোধী শক্তি। এর মাধ্যমে হাঙ্গেরী অক্ষশক্তির সাথে প্রাথমিক সংশ্লিষ্টতা থেকে সরে আসে। তারপরেও জার্মানি এবং ইতালীর মধ্যে দ্বিপাক্ষিক অক্ষশক্তি গঠিত হয়।
১৯৩৬ সালের নভেম্বরে ইতালীর একনায়ক বেনিতো মুসোলিনি আবার "অক্ষ" শব্দটি আলোচনায় আনেন। তিনি রোম-বার্লিন অক্ষের উত্থানের সময় এই অক্ষের কথা বলেন। পরবর্তিতে রাষ্ট্র দুটি জোট গঠন করে। মুসোলিনি এই জোটকে "প্যাক্ট অব স্টীল" বলে অভিহিত করেন।
আনুষ্ঠানিক ভাবে "অক্ষ শক্তি" নামকরণ করা হয় ১৯৪০ সালে জার্মানি, ইতালী এবং জাপান ত্রিপক্ষীয় চুক্তি স্বাক্ষরের পর। পরবর্তিতে হাঙ্গেরী (২০শে নভেম্বর, ১৯৪০), রোমানিয়া (২৩শে নভেম্বর, ১৯৪০), স্লোভাকিয়া (২৪শে নভেম্বর, ১৯৪০) এবং বুলগেরিয়া (১লা মার্চ, ১৯৪০) ঐ চুক্তিতে স্বাক্ষর করে।
ইংরেজি উইকিপিডিয়ার Axis powers শীর্ষক নিবন্ধ থেকে অনুদিত।
পল্লী অঞ্চল

পল্লী অঞ্চল বা গ্রাম হল রাষ্ট্রের শহর বা নগড় হতে পৃথক অঞ্চল যেখানে সাধারণত জনসংখ্যার ঘনত্ব তুলনামূলকভাবে কম থাকে। প্রায় ৯১ শতাংশ পল্লী অঞ্চলের মানুষ বর্তমানে শহর এলাকায় চাকরির মাধ্যমে জীবিকা নির্বাহ করে। অবশিষ্ট প্রায় ১০ শতাংশ স্থানীয়ভাবে কৃষিকর্ম, কুটিরশিল্প বা অন্যান্য অর্থনৈতিক কর্মকাণ্ডের মাধ্যমে যে আয় করে থাকে তা দেশের মোট দেশজ উৎপাদনে উল্লেখযোগ্য ভূমিকা রাখে। বর্তমানকালে পল্লী খামারগুলোর দক্ষতা বা উৎকর্ষ বৃদ্ধির অন্যতম প্রধাণ কারণ হল এসব প্রতিষ্ঠানের ব্যাপক বাণ্যিজিকিকরণ, বর্তমানে কোন একক পরিবার পল্লী অঞ্চলে অর্থনৈতিক কর্মকাণ্ড সম্পাদন না করে একইজাতীয় অন্যান্য পরিবার বা প্রতিষ্ঠানের সাথে সম্পর্কযুক্ত। এর ফলে উৎপাদন বহুলাংশে বৃদ্ধি পেয়েছে।
ছেঁড়া দ্বীপ

ছেঁড়া দ্বীপ হলো বাংলাদেশের মানচিত্রে দক্ষিণের সর্বশেষ বিন্দু। দক্ষিণ দিকে এর পরে বাংলাদেশের আর কোনো ভূখণ্ড নেই। সেন্ট মার্টিন থেকে বিচ্ছিন্ন ১০০ থেকে ৫০০ বর্গমিটার আয়তনবিশিষ্ট কয়েকটি দ্বীপ রয়েছে, যেগুলোকে স্থানীয়ভাবে 'ছেঁড়াদিয়া' বা 'সিরাদিয়া' বলা হয়ে থাকে। ছেঁড়া অর্থ বিচ্ছিন্ন বা আলাদা, আর মূল দ্বীপ-ভূখণ্ড থেকে কিছুটা বিচ্ছিন্ন বলেই এ দ্বীপপুঞ্জের নাম ছেঁড়া দ্বীপ।
প্রবাল দ্বীপের ইউনিয়ন সেন্টমার্টিন থেকে ছেঁড়া দ্বীপ প্রায় আট কিলোমিটার দক্ষিণে অবস্থিত। দক্ষিণের এই বিচ্ছিন্ন দ্বীপে রয়েছে প্রচুর প্রাকৃতিক পাথর। দ্বীপের প্রায় অর্ধেকই জোয়ারের সময় সমুদ্রের পানিতে ডুবে যায়। এই এলাকাটি সরকারের ঘোষিত একটি 'পরিবেশ-প্রতিবেশ সংকটাপন্ন এলাকা'। এরকম এলাকায় ব্যক্তিগত বা প্রাতিষ্ঠানিক মালিকানায় জমি কেনা, এমনকি কোনো প্রকার স্থাপনা নির্মাণ আইনত নিষিদ্ধ।
চট্টগ্রাম, পতেঙ্গা বা টেকনাফ থেকে আগে সেন্টমার্টিন-এ যেতে হয়। তারপর ভাটার সময় সেখান থেকে হেঁটেই ছেঁড়া দ্বীপে যাওয়া যায়। অবশ্য জোয়ারের সময় যেতে হয় লঞ্চে করে।
মহেশখালী দ্বীপ

মহেশখালী দ্বীপ বাংলাদেশের পার্বত্য চট্টগ্রাম অঞ্চলের একটি দ্বীপ। মহেশখালী বাংলাদেশের একমাত্র পার্বত্য দ্বীপ। এটি চারটি দ্বীপ নিয়ে গঠিত মহেশখালী উপজেলার বৃহত্তর দ্বীপ, বাকি তিনটি দ্বীপ হল সোনাদিয়া, মাতারবাড়ী ও ধলঘাটা। বর্তমানে দ্বীপের জনতা বাজার নামক স্থানে মহেশখালী সেতু নির্মিত হওয়ায় মূল ভূ-খণ্ডের সাথে সরাসরি সড়ক যোগাযোগ আছে।
অধ্যাপক ড. সুনীতি ভূষণ কানুনগোর মতে, ১৫৫৯ খ্রিস্টাব্দের প্রচণ্ড ঘূর্ণিঝড় ও জলোচ্ছ্বাসে মূল ভূ-খন্ড থেকে বিচ্ছিন্ন হয়ে এই দ্বীপের সৃষ্টি হয়। একজন পর্তুগীজ ভ্রমণকারী আরাকান অঞ্চলে এই প্রলয়ংকরী ঘূর্ণিঝড়ের বিবরণ লিপিবদ্ধ করে গেছেন। দ্বীপের পূর্ব প্রান্ত দিয়ে উত্তর দক্ষিণমুখী পাহাড় এবং তার পাদদেশে প্রবাহিত চ্যানেল থাকার কারণে অনুমিত হয় যে, দ্বীপটি একসময় মূল ভূ-খন্ডের সাথে যুক্ত ছিলো।
দ্বীপটি লবণ ও পান ব্যবসার প্রধান কেন্দ্র। পান, মাছ, শুঁটকী, চিংড়ি, লবণ এবং মুক্তার উৎপাদন এই উপজেলাটিকে দিয়েছে আলাদা পরিচিতি। বাংলাদেশের গ্যাস সংকট হ্রাস করতে এই দ্বীপে দুটি এলএনজি টার্মিনাল এফএসআরইউ এবং গ্যাস পাইপলাইন তৈরি করার পরিকল্পনা করছে সরকার।
ভেসপুলা ফ্লাভিসেপস

ভেসপুলা ফ্লাভিসেপস () হচ্ছে ভেসপুলা গণভুক্ত বোলতার একটি প্রজাতি। পূর্ব এশিয়া ও জাপানে মূলত এটি দেখতে পাওয়া যায়। এক গবেষণায় দেখা গেছে, এই প্রজাতির স্ত্রী বোলতা একই সাথে অনেক পুরুষ বোলতার সাথে মিলিত হতে পারে, এবং একইসাথে সবার শুক্রাণু ব্যবহারও করতে পরে। যদিও এখন পর্যন্ত এরকমটি হবার কারণ সঠিকভাবে বোঝা সম্ভব হয়নি।
"ভেসপুলা ফ্লাভিসেপস"-এর দ্বিপদ নাম একাধিক। এ ধরনের কতোগুলো নামের তালিকা নিম্নে দেওয়া হলো:
"ভেসপুলা ফ্লাভিসেপস"-এর উপপ্রজাতির সংখ্যা দুই। এগুলো হচ্ছে:
"ভেসপুলা ফ্লাভিসেপস" মধ্য জাপানের একটি জনপ্রিয় খাদ্য। সকল অবস্থাতেই এটি মানুষ গ্রহণ করলেও, মূলত এর লার্ভাকে সবচেয়ে সুস্বাদু ধরা হয়। ছোট বাসস্থানগুলোতে কৃত্রিম চাক সংগ্রহ করে খাদ্য হিসেবে তা চাষ করার জন্যে ভেসপুলা ফ্লাভিসেপস লালন-পালন করা হয়। এই চাকগুলো শীতকালে মানুষের কাছে বসতি স্থাপন করে, যাতে শুধু মানুষের উপকার নয়, বরং বোলতারও উপকার হয়। ঠাণ্ডা থেকে বাঁচার ফলে তাদের পরিবেশে টিকে থাকার সম্ভাবনাও বাড়ে।
জাপানের কিছু স্থানে এই পতঙ্গটিকে ভাতের সাথে খাওয়া হয়। চুবু এলাকায় লার্ভার সাথে ভাতের এই মিশ্রণ খুবই সুস্বাদু একটি খাবার হিসেবে বিবেচিত। এই খাবার মূলত বিশেষ বিশেষ উৎসবগুলোতে রান্না করা হয়, যেমন: বসন্তকালীন উৎসব। "ভেসপুলা ফ্লাভিসেপস" রান্না বা ভাজি করে খাওয়া যেতে পারে। লার্ভা ও পিউপি সচারচর বাসা থেকে এনে সয়া সস, চিনি, এবং অন্যান্য কৃত্রিম মশলায় মাখিয়ে রান্না করা হয়। সাম্প্রতিককালে, এই প্রজাতির সংখ্যা জাপানে কমে যাওয়ায়, কোরিয়া থেকে এটি আমদানী করা হয়।
আন্তর্জাতিক মাতৃভাষা ইনস্টিটিউট

আন্তর্জাতিক মাতৃভাষা ইনস্টিটিউট বাংলাদেশের একটি বিশ্ব ভাষার গবেষণা প্রতিষ্ঠান। ঢাকার সেগুনবাগিচায় ১.০৩ একর জায়গা জুড়ে ভবনটির অবস্থান।
১৯৯৯ খ্রিস্টাব্দে ২১ ফেব্রুয়ারিকে আন্তর্জাতিক মাতৃভাষা দিবস হিসেবে ঘোষণা করা হলে বাংলাদেশ সরকার একটি আন্তর্জাতিক মাতৃভাষা চর্চা ও গবেষণা কেন্দ্র স্থাপনের সিদ্ধান্ত নেয়। এরপর ২০০০ খ্রিস্টাব্দের মাঝামাঝিতে ১৯,৪৯,০০,০০০ টাকার "আন্তর্জাতিক মাতৃভাষা ইনস্টিটিউট স্থাপন প্রকল্প" সরকার কর্তৃক অনুমোদিত হয়। ২০০১ খ্রিস্টাব্দের ১৫ মার্চ তৎকালীন জাতিসংঘের মহাসচিব কফি আনান প্রতিষ্ঠানটির ভিত্তিপ্রস্তর স্থাপন করেন। শুরুতে ১২ তলা ভবনের উল্লেখ থাকলেও প্রাথমিকভাবে ৫ তলা নির্মাণের পরিকল্পনা নেয়া হয়; তাতে একটি মিলনায়তন, চারটি সম্মেলন কক্ষ, কম্পিউটার ল্যাব, ভাষা-জাদুঘর, বিশ্বের লিখনরীতি আর্কাইভ, ভাষা প্রশিক্ষণের জন্য ১০টি শ্রেণিকক্ষসহ প্রয়োজনীয় অফিসকক্ষের ব্যবস্থা রাখা হয়। ২০০৪ খ্রিস্টাব্দের শেষ দিকে সরকার প্রকল্প সংশোধন করে নির্মাণ কাজ শেষ করার উদ্যোগ নেয়। সংশোধিত প্রকল্পের অধীনে ৩ তলা পর্যন্ত ভবন নির্মাণ শেষ হয় ২০১০ খ্রিস্টাব্দে। ভিত্তিপ্রস্থর স্থাপনের ৯ বছর পর ভবনটি উদ্বোধন করা হয়।
এই প্রতিষ্ঠানটির মাধ্যমে পৃথিবীর সব ভাষা সংরক্ষণের উদ্যোগ নেয়া হবে। পাশাপাশি হুমকির সম্মুখিন ভাষার বিস্তার ঘটানোর উদ্যোগ নেয়া হবে। বিভিন্ন ভাষার উপাদান ডাটাবেজে সংরক্ষিত হবে, শ্রবণ-দর্শন যন্ত্রের মাধ্যমে বিলুপ্তপ্রায় বা বিলুপ্ত ভাষাগুলোকে দৃশ্যমান করা হবে। থাকবে বিশ্বমানের পাঠাগার, যাতে থাকবে বিভিন্ন ভাষার উপর লিখিত বই, ব্যাকরণ থাকবে। এছাড়াও থাকবে ভাষা-জাদুঘর ও আর্কাইভ। প্রতিষ্ঠানটির কার্যক্রমের মধ্যে থাকবে প্রশিক্ষণের মাধ্যমে দক্ষ দোভাষী তৈরি করা, ভাষানীতি প্রণয়নে সরকারকে সহয়তা ও পরামর্শ দান, বাংলাসহ বিভিন্ন ভাষার ওপর গবেষণামূলক কার্যক্রম পরিচালনা করা ইত্যাদি। এছাড়া এই প্রতিষ্ঠানের উদ্যোগে ভাষা ও সাহিত্যে অবদানের জন্য সম্মাননা প্রদান করারও উদ্যোগ নেয়া হবে। সর্বোপরি মাতৃভাষার চর্চা, প্রশিক্ষণ, গবেষণা ও সুরক্ষা প্রদান করা হবে।
জাভার বাঘ

জাভার বাঘ (), (বৈজ্ঞানিক নাম: "Panthera tigris sondaica") হচ্ছে বাঘের একটি উপপ্রজাতি। এই উপপ্রজাতিটি মধ্য ১৯৭০-এর দশক পর্যন্ত ইন্দোনেশিয়ার জাভা দ্বীপে পাওয়া যেত। ইন্দোনেশিয়ার দ্বীপসমূহে সীমিতভাবে পাওয়া যেত যে তিনটি উপপ্রজাতি তার মধ্যে এটি একটি।
বালির বাঘের মতো এই বাঘও বিলুপ্ত। এই বাঘ বিংশ শতকের প্রথম ভাগেই বিলুপ্ত হয়ে গেছে। এই বাঘ কিছুদিন চিড়িয়াখানায় সংরক্ষণের চেষ্টা হয়। এই বাঘের বাসস্থান সীমা্বদ্ধ হওয়ায় এবং শিকার চলতে থাকায় অস্তিত্ব ক্রমশ বিপন্ন হয়ে ওঠে।
চর

চর বা চড়া হলো সাগর, মহাসাগর, হ্রদ অথবা নদী দ্বারা বেষ্টিত স্থলভাগ। সাধারণত নদীর আপন গতিশীলতায় অথবা মোহনায় পলি জমাট বাঁধতে বাঁধতে যে স্থলভাগ গড়ে উঠে, তাকে চর বলে আখ্যায়িত করা হয়।
বাঁকের চর (point-bars) বা পার্শ্বীয় চর এবং মধ্যচরাসহ (medial or braid bars) সকল ধরনের চরই সাধারণভাবে 'চর' বলে অভিহিত হয়।
চরের উল্লেখযোগ্য দুটি বৈশিষ্ট্য হলো এর সৈকতভাগ বিপুল পলিমাটির কাদাবেষ্টিত থাকে, দ্বীপের মতো বালু বা পাথরের সৈকত থাকে না। আর চরের চারপাশ সাধারণত মিঠাপানিবেষ্টিত থাকে, যেখানে দ্বীপের চারপাশ সাধারণত লোনাপানিবেষ্টিত থাকে।
ড্রাগন

আজদাহা () হল এমন এক ধরনের কাল্পনিক জীব যা মুখ দিয়ে আগুন বের করতে পারে। এই জীবের অস্তিত্ব চীন, জাপান, কোরিয়া, ইন্দোচীন, মালয়েশিয়া ও ইন্দোনেশিয়া ইত্যাদি দেশের উপকথায় পাওয়া যায়। ফেরদৌসী’র মহাকাব্য ‘শাহনামা’ -তেও আজদাহার কথা উল্লেখ রয়েছে। শাহনামাতে দেখা যায় জামশেদ নামক একজন সম্রাটের দুই ঘাড়ে শয়তান চুম্বন করে; এতে করে চুম্বনের স্থানে দুটো ভয়ঙ্কর সাপের মস্তক গজিয়ে উঠে। এই মস্তক দুটো কেটে ফেললে সেখানে আবার নতুন করে সর্প মস্তক গজায়। তাই সম্রাট জামশেদ সেগুলোকে বিনষ্ট করার করার পরিবর্তে সেগুলোকে লালন করতে থাকেন এবং মানুষকে ভয় দেখিয়ে দুঃশাসন চালাতে থাকেন। এই সাপ দুটোকে ‘আজদাহা’ বলা হয়েছে। আজদাহাদেরকে প্রতিদিন দু’জন জীবন্ত মানুষের ঘিলু/মস্তিস্ক রান্না করে খাওেয়াতে হতো। পশ্চিমা শিল্পমাধ্যমে আজদাহা নিয়ে অনেক ছায়াছবি হয়েছে। মনে করা হয় এই জীব উড়তে পারে। আজদাহা বিভিন্ন দেশের জাতীয় পশু। ইন্দোনেশিয়া দেশে এক ধরনের সরীসৃপ দেখা যায় যার উজ্জ্বল জিভকে আগুন বলে ভুল হয়, এই জীব কোমোডো ড্রাগন নামে পরিচিত। এছাড়াও ফড়িংকে ইংরেজিতে "ড্রাগন্ ফ্লাই" বলে।
মানুষখেকো

মানুষখেকো বলতে সেই সব প্রাণীদের বোঝায় যারা মানুষ শিকার করে ভক্ষণ করে। অবশ্য মৃতদেহ ভক্ষণকে নরখাদকবৃত্তির মধ্যে ধরা হয় না। যদিও অনেক প্রকার জন্তুই মানুষকে আক্রমণ করে থাকে, কিন্তু মানুষখেকো বলতে কেবলমাত্র সেই সকল জন্তুকেই বোঝায় যারা নিয়মিতভাবে নরমাংস ভক্ষণ করে থাকে। যেসব মানুষখেকোদের কথা প্রায়শ শোনা যায় সেগুলি হল বাঘ, চিতাবাঘ, সিংহ, কুমির ও হাঙর। তবে এগুলিই একমাত্র নরখাদক প্রজাতি নয়। এগুলি ছাড়াও বিভিন্ন প্রকার জন্তুও মানুষ শিকার করে থাকে। যেমন: বাদামি ভাল্লুক, কালো ভাল্লুক, মেরু ভাল্লুক, স্লথ ভাল্লুক, শিম্পাঞ্জি এবং বিভিন্ন প্রজাতির সাপ (রেটিকুলেটেড পাইথন, আফ্রিকান রক পাইথন, সবুজ অ্যানাকোন্ডা), কোমোডো ড্রাগন, নেকড়ে, চিতল ও ডোরাকাটা হায়না, ডিঙ্গো, জাগুয়ার, পুমা, পিরানহা ইত্যাদি নানাপ্রকার বোনি ফিশ এবং ক্যান্ডিরু (পরজীবী), গুঞ্চ ক্যাটফিশ ও আফ্রিকান ডোরিলাস।
বন্যপ্রাণীদের ক্ষেত্রে বনসঙ্কোচন ও মানুষের সাথে অপ্রত্যাশিত মেলামেশা নরখাদক করে তোলে। অন্ধবিশ্বাস ও বিকৃত মানসিকতা মানুষকে নরখাদক করে ।
কিছু উপজাতিয় মানুষের মধ্যে মানুষখেকো প্রবণতা দেখা যায়। এই প্রবণতা কুরু ও স্ক্রেপী রোগের কারণ। অনেক সময় মনোরোগের শিকার হয়ে মানুষ মানুষখেকো হয়ে ওঠে।
এই ধরনের উদ্ভিদের অস্তিত্ব বিশেষভাবে প্রমাণিত হয়নি।
মানুষ বাঘের স্বাভাবিক খাদ্য নয়। শিকারী জিম করবেট এর মতে বাঘ মানুষের রক্তের স্বাদ পেলে ও মানুষ বা অন্যজীবদ্বারা আহত হলে আদমখোর হয়ে ওঠে। বেশির ভাগ বাঘের আক্রমণের শিকার গ্রস্থ মানুষের কাছ থেকে জানা গিয়েছে যে বাঘের আক্রমণের সময় তারা বাঘের সীমানা মধ্যে ছিল।
উল্লেখযোগ্য নরখাদক বাঘ
যে সব এলাকায় নরখাদক সিংহের খবর পাওয়া যেত সেখানে সিংহ এখন বিলুপ্ত। আফ্রিকার বনে মাঝে মাঝে সিংহ-হামলার খবর পাওয়া যায়। সাভোর সিংহদের নাম উল্লেখযোগ্য।
এশিয়া ও আফ্রিকা মহাদেশের বিভিন্ন এলাকায় নরখাদক চিতাবাঘের খবর পাওয়া যায়। বিশেষত ভারতের হিমালয় সংলগ্ন এলাকাতে চিতাবাঘের উপদ্রব বেশি।
উল্লেখযোগ্য নরখাদক চিতাবাঘ
দুই আমেরিকার বিভিন্ন অঞ্চলে পশুপালনকারীদের উপর পুমার হামলা হয়ে থাকে।
জলহস্তী নিরামিষাসী প্রাণী হলেও মানুষের উপর আক্রমণ করে বসে।
ভালুক বিভিন্ন সময়ে মানুষের বিপদের কারণ হয়ে ওঠে। মহীশুরের শ্লথ ও ইউরোপের বাদামী ভালুকের কথা উল্লেখযোগ্য।
নেকড়ে বিভিন্ন যুগ থেকে মানুষের ভয়ের কারণ। নেকড়ে দল বদ্ধভাবে মানুষকে আক্রমণ করতে পারে।
বিড়াল সাধারণত মানুষকে ভয় পায়। তবে এক হাসপাতালে অবহেলায় থাকা শিশুকে বিড়ালে খেয়ে নেওয়ার খবরে পাওয়া যায়।
পাগল কুকুর ও বন্য কুকুর নরখাদক হয়ে উঠতে পারে। অস্ট্রেলিয়ায় ডিঙ্গো কুকুরের নরখাদক হওয়ার কথা জানা গেছে।
শূকর কখনো কখনো মানুষকে আক্রমণ করার প্রবণতা দেখায়।
বিভিন্ন শিকারী পাখি বিভিন্ন কারণে মানুষকে আক্রমণ করতে পারে। অগ্নিউপাসক সম্প্রদায় শবদেহকে শকুনকে দিয়ে খাইয়ে সৎকার করে।
সরীসৃপ জীবদের মধ্যে কুমিরেরই নরখাদক হওয়ার প্রবণতা বেশি।
অজগর বা পাইথন জাতীয় সাপ মানুষকে খেয়ে নিতে পারে বলে জানা গেছে।
ইন্দোনেশিয়ার কোমোডো ড্রাগন মানুষের উপর আক্রমণ করার নজির রেখেছে।
হাঙ্গর মাছ স্বভাবত মানুষ খায় না। তবে এলাকায় ঢুকে পরা মানুষকে হাঙ্গর আক্রমণ করে।
বিভিন্ন অভিযাত্রীকে দক্ষিণ আমেরিকার এই মাছ আক্রমণ করেছে বলে জানা যায়।
ভারতের ছাত্র ফেডারেশন

সর্বভারতীয় ছাত্র ফেডারেশন বা এসএফআই ভারতের সর্ববৃহৎ ছাত্র সংগঠন। এটি ১৯৭০ সালে প্রতিষ্ঠিত এবং সংগঠনটির দাবী অনুসারে ২০০৫ সাল পর্যন্ত বিদ্যালয় এবং বিশ্ববিদ্যালয় স্তরে এর সদস্যসংখ্যা প্রায় ৩ কোটি ৫০ লক্ষ। ২০২৩ সালের সর্বশেষ তথ্য অনুযায়ী সংগঠনটির শুধুমাত্র পশ্চিমবঙ্গ রাজ্য শাখাতেই সদস্যের সংখ্যা ছিল প্রায় ৯ লক্ষ। 
বর্তমানে সর্বভারতীয় স্তরে এসএফআইয়ের নেতৃত্বদান করছেন সাধারণ সম্পাদক ময়ূখ বিশ্বাস এবং সভাপতি ভি.পি.সানু। ভারতের ছাত্র ফেডারেশনের প্রতিষ্ঠাতা সম্পাদক ছিলেন ভারতবর্ষ তথা পশ্চিমবঙ্গের কিংবদন্তী বামপন্থী রাজনীতিবিদ বিমান বসু। 
সর্বভারতীয় ছাত্র ফেডারেশন পশ্চিমবঙ্গ রাজ্য কমিটির সম্পাদক দেবাঞ্জন দে ( সংগঠনের কলকাতা জেলার প্রাক্তন সভাপতি) এবং সভাপতি প্রণয় কার্য্যী ( সংগঠনের কোচবিহার জেলার সম্পাদক)। 
যদিও সমগ্র ভারতেই এসএফআই সক্রিয় ভূমিকা পালন করে তবুও ছাত্র রাজনীতিতে এর সবচেয়ে বেশি প্রভাব মূলত পশ্চিমবঙ্গ, কেরল এবং ত্রিপুরাতে। এছাড়া অন্ধ্র প্রদেশ এবং তামিল নাড়ুতেও এর সাংগঠনিক শক্তি দিনদিন বৃদ্ধি পাচ্ছে। পশ্চিমবঙ্গ এবং কেরলের সমস্ত বিশ্ববিদ্যালয়গুলি এসএফআইয়ের শক্ত ঘাঁটি হিসেবে পরিচিত। অন্যান্য যেসব অঞ্চলে সংগঠনটির শক্তিশালী প্রভাব রয়েছে সেগুলি হল, দিল্লির জওহরলাল নেহরু বিশ্ববিদ্যালয়, শিমলার হিমাচল প্রদেশ বিশ্ববিদ্যালয়, হায়দরাবাদ কেন্দ্রীয় বিশ্ববিদ্যালয়, ওসমানিয়া বিশ্ববিদ্যালয় এবং রাজস্থান বিশ্ববিদ্যালয়। এটি ভারতের তথা সমগ্র বিশ্বের একটি অন্যতম বৃহৎ ছাত্র সংগঠন।
জাতপাত, ধর্ম ও শ্রেণী নির্বিশেষে সকলের জন্য শিক্ষার অধিকার আদায়ই ভারতের ছাত্র ফেডারেশনের মূল লক্ষ্য। তাদের মত অনুসারে শিক্ষা হল সমাজবিপ্লবের একটি অন্যতম হাতিয়ার এবং এই কথাটি বিশেষ ভাবে ভারতের ক্ষেত্রে প্রযোজ্য। ভারতের ছাত্র ফেডারেশন এর আদর্শ স্বাধীনতা গনতন্ত্র সমাজতন্ত্র এর মাধ্যমে লক্ষ্যে পৌছান। ভারতের ছত্র ফেডারেশন সর্বদাই ছাত্র ছাত্রীদের পাশে থাকে।
উলুবেড়িয়া লোকসভা কেন্দ্র

উলুবেড়িয়া লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের অন্যতম। এই কেন্দ্রটি পশ্চিমবঙ্গ রাজ্যের উলুবেড়িয়ায় অবস্থিত।
২০০৯ সালের পূর্ববর্তী নির্বাচনগুলিতে এই লোকসভা কেন্দ্রের ফলাফল নিম্নরূপ:
পূর্বে উলুবেড়িয়া লোকসভা কেন্দ্রটি পশ্চিমবঙ্গ বিধানসভার নিম্নলিখিত কেন্দ্রগুলিকে নিয়ে গঠিত ছিল:
সীমানা পুনর্নির্ধারণ কমিশনের অধ্যাদেশ অনুসারে পরিবর্তিত সংসদীয় ক্ষেত্রসীমা অনুযায়ী বর্তমানে পশ্চিমবঙ্গের ২৬ নং লোকসভা কেন্দ্র উলুবেড়িয়া নিম্নলিখিত বিধানসভা কেন্দ্রগুলি নিয়ে গঠিত:
কোরিয়ার ওয়ার্কার্স পার্টি

কোরিয়ার ওয়ার্কার্স পার্টি হল গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক রাজনৈতিক দল। দলটির প্রতিষ্ঠাকাল থেকেই এটি উত্তর কোরিয়ার শাসন ক্ষমতার অধিকারী। প্রথমাবধি এই দলটির নেতৃত্বদান করেছিলেন কিম ইল-সাং (১৯৪৯-১৯৯৪) এবং তার পরে ১৯৯৭ সালের প্রারম্ভে দলের সাধারণ সম্পাদকের দায়িত্বভার গ্রহণ করেন তার পুত্র কিম জং ইল। ২০০৭ সালের অক্টোবর মাস থেকে পার্টির কেন্দ্রীয় কমিটির সম্পাদক হলেন কিম কি নাম। সমগ্র বিশ্বেই এই দলটিকে প্রবলভাবে স্তালিনপন্থী হিসেবে বিবেচনা করা হয় এবং প্রকৃত অর্থেই এই দলটি একটি ঐতিহ্যবাহী স্তালিনপন্থী শাসক রাজনৈতিক দল। কিন্তু এতৎসত্ত্বেও ওয়ার্কার্স পার্টি দাবী করে থাকে যে তাদের একটি স্বতন্ত্র মতাদর্শ আছে যা মার্ক্সবাদ-লেনিনবাদ অপেক্ষা উৎকৃষ্ট, যা "চুছে" () নামে পরিচিত।
হ্যারি পটার অ্যান্ড দ্য ডেথলি হ্যালোস - পার্ট ১

হ্যারি পটার অ্যান্ড দ্য ডেথলি হ্যালোস - পার্ট ১ ২০১০ সালে মুক্তিপ্রাপ্ত দুই পর্বের এপিক ফ্যান্টাসি চলচ্চিত্রের ১ম অংশ। ছবিটি ডেভিড ইয়েটস পরিচালিত এবং জে কে রাউলিং রচিত একই নামের একটি উপন্যাস অবলম্বনে স্টিভ ক্লোভস কর্তৃক লিখিত। ছবিটি প্রযোজনা করেন রাওলিং এবং ডেভিড হেয়ম্যান ও ডেভিড ব্যারন। এটি "হ্যারি পটার" চলচ্চিত্র সিরিজের সপ্তম তথা শেষ পর্ব। ছবিটি দুটি পর্বে বিভক্ত। এই ছবিতে দেখা যায়, হ্যারি পটার লর্ড ভল্ডেমর্টের অমরত্বের গোপন রহস্য হরক্রাক্সগুলির অনুসন্ধান করছে। এই ছবিতে হ্যারি পটারের ভূমিকায় অভিনয় করেছেন ড্যানিয়েল র‌্যাডক্লিফ; তার দুই বন্ধু রন উইজলি ও হারমায়োনি গ্রেঞ্জারের চরিত্রে অভিনয় করেছেন যথাক্রমে রুপার্ট গ্রিন্ট ও এমা ওয়াটসন। এছাড়াই এই ছবিতে অভিনয় করেছেন রালফ ফাইনেস, হেলেনা বনহ্যাম কার্টার ও অ্যালান রিকম্যান।
এর প্রথম পর্বটি মুক্তি পেয়েছে ১৯শে নভেম্বর ২০১০ এবং দ্বিতীয় পর্বটি মুক্তি পেয়েছে ১৫ই জুলাই ২০১১তে ।
এই চলচ্চিত্র দুইটির চিত্রনাট্য লিখেছেন স্টিভ ক্লোভস এবং পরিচালনা করেছেন ডেভিড ইয়েটস। এই চলচ্চিত্র দুইটির মাধ্যমেই শেষ হয়েছে বহুল আলোচিত ও জনপ্রিয় হ্যারি পটার সিরিজ।
হ্যারি, রন ও হারমায়োনির সামনে এখন কেবলমাত্র একটা পথই খোলা, ভলডেমর্টের অমরত্বের চাবিকাঠি হরক্রাক্সগুলো খুঁজে বের করা ও ধ্বংস করা। ভলডেমর্টের উত্থান এবং ক্ষমতা দখল যদিও তাদের লক্ষ্যের একমাত্র প্রতিবন্ধক, তাদেরকে প্রতিনিয়ত মুখোমুখি হতে হবে নির্মম বাস্তবতার। তাদের দীর্ঘ অভিযানের প্রতিটি পদে পদেই আছে বিপদের হাতছানি, ডেথ ইটার, স্ন্যাচার এবং ইনফেরি। এসব প্রতিবন্ধকতা মোকাবেলা করেই তাদেরকে তাদের লক্ষ্যের দিকে এগিয়ে যেতে হবে। এই দীর্ঘ অভিযানে তাদের আরো মুখোমুখি হতে হবে রহস্যময় ডেথলি হ্যালোসের, যা নিঃসন্দেহে অত্যন্ত গুরুত্বপূর্ণ।